section_heading: Životopis
paragraph_text: Rođen je 25. kolovoza 1953. u selu Vučevci, kod Đakova. U životu se bavio različitim poslovima, od zemljoradnje, do investicija i održavanja u velikim industrijskim korporacijama. Pisanjem i crtanjem humorističnih sadržaja bavi se odmalena, od svoje dvanaeste godine. Prvi objavljeni radovi bili su iz područja "ozbiljne" literature. S objavljivanjem "neozbiljnijih" - humornih radova počinje oko 1982., najprije pjesmama, pa aforizmima. Početkom devedesetih, isprovociran divljanjem restauriranog kapitalizma u Hrvatskoj domovini, sudu javnosti pruža i društveno angažirane ilustracije, odnosno – karikature. Tematika kojom se bavi su: politika, ljubav, ljudske slabosti. U zadnje vrijeme više se bavi portretnom karikaturom.